Manija (mitologija)

Graikų mitologijoje Manija („beprotybė“) – beprotybės personifikacija. Ją pasiųsdavo žmonėms pažeidusiems nusistovėjusią tvarką. Manija indentifikuojama su eumenidėmis ir kitomis deivėmis keršytojomis. Toje vietoje, kur išprotėjo nužudęs motiną Orestas, stovėjo Manijos šventykla. Manijos vardu buvo vadinama visa tos šventyklos vietovė.

Romėnų mitologijoje Manija – mirusių deivė. Ji kartu su Mantu (Mantus) valdė pomirtinį pasaulį. Buvo sakoma, kad ji yra šmėklų, nemirėlių ir kitų nakties dvasių motina, panašių kaip larės ir manės. Etruskai turėjo analogišką deivę – Manėją.

Kategorija:Graikų dievai
Kategorija:Romėnų dievai
Kategorija:Mirties dievybės